
	Asociaţia noastră propune o abordare negociată şi interdisciplinară a dezvoltării urbane. Echipa ATU deruleazăproiecte prin care creează oportunităţi de dialog între actorii urbani pentru ca aceştia să identifice interese comune şi să negocieze parteneriate. Membrii ATU pun împreună cunoştinţe şi metode specifice pregătirii din diverse profesii pentru că noi considerăm că evoluţia cadrului fizic ţine de multiple intervenţii din domenii de cunoaştere foarte diverse, care acţionează simultan. Aceste domenii sunt cele ale compoziţiei urbane, ale arhitecturii, ale fizicii construcţiilor şi ale infrastructurii tehnice, dar specialiştii acestor domenii nu ar putea sa gestioneze şi să solutioneze problemele complexe ale mediului fizic construit fără aportul economiştilor,  sociologilor,  juriştllor, antropologilor echipei ATU. 

	


Analiza si interpretarea datelor
Chestionare aplicate in diverse asociatii de proprietari 

Analiza
Datele culese prin intermediul chestionarului au fost analizate. cu ajutorul fisei de evaluare si a grilei de interpretare, dupa cum urmeaza: fisa de evaluare contine un set de indicatori formulati pe baza experientei accumulate anterior, astfel incat urmarind acesti indicatorii din fisa si raspunsurile din chestionar sa se poata ajunge la identificare unor caracteristici specifice fiecarui tip de asociatie. Mai mult, analizand in context raspunsurile din chestionare prin raportarea la fisa de indicatori s-a putut realiza mai departe completraea grilei de interpretare iar in final, incadrarea asociatiei intr-una din cele trei tipologii. 
Grila de interpretare urmareste temele celor doua tipuri de chestionare aplicate – cel pentru persoane din conducerea asociatiei de proprietari si cel pentru rezidenti – si contine 6 indicatori principali (zonare, coeziunea comunitatii, profil socio-economic, conducere, istorie recenta si relatii cu alti actori).

Analiza datelor cu ajutorul fisei de evaluare si  prin completarea grilei a urmarit  o radiografiere a cazurilor din care sa reiasa 3 tipologii – buna, medie, slaba – in care pot fi incadrate asociatiile de proprietari. Criteriul principal dupa care s-a facut tipologizarea asociatiilor de proprietari a fost acela al potentialului de implicare intr-o operatiune de reabilitare complexa.
Pentru fiecare unitate de locuinte si asociatia de proprietari a acesteia a fost completata o grila de interpretare, numarul total al grilelor completate ajungand la 34.

Grila a fost conceputa astfel incat prin completarea ei sa poata fi identificate diferitele profiluri ale asociatiilor de proprietari, dar si sa permita identificarea unor imagini reprezentative pentru locatari, vecinatate, cat si pentru a ajuta la confirmarea sau infirmarea ipotezelor cercetarii.

Interpretarea 

Interpretarea datelor se va centra pe descrierea celor trei tipuri de asociatii de poprietari, si pe discutarea reflectarii acestor tipologii in ipotezele de lucru.

Profilul asociatiei de proprietari “buna”

· Exista o implicare activa in rezolvarea problemelor  blocului atat din partea conducerii asociatiei, a membrilor asociatiei, cat si a celorlalti locatari

· Exista o conlucrare eficienta intre membrii asociatiei astfel incat fondurile de reparatii sa fie folosite conform deciziilor si necesitatilor

· Asociatia are o structura soicio-profesionala omogena

· Nu exista penalizari din partea furnizorilor

· Conducerea aociatiei are o capacitate manageriala buna

· Asociatia este interesata de programul de reabilitare termica si crede ca prevederile acestuia se pot aplica blocului

Profilul locatarilor dintr-un bloc cu o asociatie de proprietari “buna” poate fi urmatorul: sunt persoane interesate nu numai de rezlovarea problemelor colective ale blocului dar si de ce se intampla in imediata vecinatate, de amenajarea spatiului din jurul blocului.

Se poate identifica o corelatie la nivelul afectivitatii locatarilor fata de unitatea de locuinte: cei care au sentimentul ca sunt “acasa” atunci cand intra in bloc sunt dispusi sa colaboreze cu vecini si sa contribuie  pentru imbunatatirea conditiilor de lociut ale spatiului comun si a spatiului din jurul blocului.


Pe baza analizei datelor s-a putut confirma ipoteza mai generala din cadrul cercetarii conform careia intre gradul de coeziune al comunitatii si gradul de bunastare economica al locatarilor exista o complementaritate.

Exista de asemenea si situatii in care veniturile locatarilor nu sunt peste medie dar acestia au o implicare activa in rezolvarea problemelor, fiind solidari fata de problemele specifice colectivitatii, ceea ce poate confirma ipoteza  ca o asocaitie de proprietari formata din membrii care au venituri modeste, dar care dovedesc un atasament ridicat fata de comunitate si relatiile cu vecini sunt mai degraba calde si informale, poate fi mai degraba dispusa sa intervina activ cu fonduri pentru ameliorarea conditiilor de locuire decat o asociatie cu membrii fara spirit de apartenenta la comunitate.
Profilul asociatiei de proprietari “medie”

· Conlucarea intre membrii asociatiei si conducerea acesteia nu este intotdeauna eficienta –  in luarea deciziilor se implica mai mult Adunarea Generala a membrilor decat cei din conducerea executiva (presedinte/adminstrator) si invers

· Au existat/ exista datorii catre furnizori

· Nu toti membrii participa la lucrarile de reparatii, 

· Se ajunge destul de greu la un consens pentru mobilizarea resurselor , relatiile din cadrul asociatiei fiind in general medii, iar cele dintre locatari neutre

· In profilul asociatiei “ medii’ sunt atat asociatii interesate de programe de reabilitare dar si asociatii care nu cred in posibilitatea aplicarii prevederilor unui astfel de program in special din cauza lipsei persoanelor interesate de astfel de actiuni, a veniturilor destul de mici, a persoanelor care sa se mobilizeze 

Profilul asociatiei de proprietari “slaba”

· Este caracterizata de dezorganizare, lipsa unei comunicari si a unei conlucrari eficiente a membrilor/ a conducerii

· Lipsa de interes pentru problemele colectivitatii mai ales din partea locatarilor, dar si a asociatiei, rezolvarea acestora facandu-se intr-un mod neprofesionalist

· Deciziile privind utilizarea fondului de reparatii se iau foarte greu

· Lipsa din asociatie a persoanelor motivate sa faca ceva pentru imbunatatirea conditiilor colective de locuit

· Conflicte de interes in cadrul asociatiei de proprietari, conducerea nereusind sa aduca la un consens pe membrii si pe ceilalti locatari

· Prea putine persoane interesate de amenajarea spatiului comun / din jurul blocului

· Ajutorul pentru rezolvarea principalelor probleme ale blocului sunt asteptate din afara – primarie/ alte organizatii

· Reparatiile se fac din stricta necesitate si nu din dorinta imbunatatirii conditiilor de locuit

· Asociatia nu este interesata de aplicarea la un program de reabilitare in principal din cauza locatarilor cu venituri mici care ar refuza ,  numarului mare de persoane lipsite de interes pentru astfel de actiuni,
Se confirma astfel ipotzele conform carora in general cu cat comunitatea este mai saraca cu atat creste riscul aparitiei de tensiuni in viata de zi-cu-zi  si  cu cat o asociatie de proprietari este mai “izolata” cu atat este mai fragila.

Existenta cazurilor de blocuri/ comunitati mai recent formate, cu rezidenti eterogeni din punct de vedere al statusului socio-economic, dar care sunt solidari in rezolvarea problemelor colective a infirmat ipoteza cercetarii conform careia o comunitate mai noua si mai “pestrita” – din punctul de vedere al statusului socio-profesional si economic – va avea o coeziune mai redusa.

S-a identificat de asemenea existenta situatiilor in care relatile dintre vecini sunt unele neutre, locatarii nu relationeaza intre ei, insa sunt solidari atunci cand este vorba de rezolvarea problemelor colective, reusiind sa colaboreze eficient pentru imbunatatirea conditiilor de locuit, a spatiilor commune.


Desi confirmata de caracteristicile unei asociatii bune, ipoteza conform careia o conducere buna a asociatiei de proprietari , cu un presedinte si un administrator al asociatiei care poate convinge, care se poate impune este foarte important in procesul de luare a deciziei in favoare implicarii in procesele re reabilitare, exista si cazuri in care Adunarea Generala a Membrilor are cuvantul cel mai greu in luarea deciziilor, locatarii fiind cei care influenteaza demararea unor lucrari de modernizare.

O caracteristica generala a celor trei tipuri de asociatii este aceea ca nu sunt foarte deschise fata de relatia cu alti actori urbani, in afara colaborarilor cu administratia locala si cu firme private pt lucrarile de reparatii, asociatiile nu au colaborari cu proiectanti, cu ong-uri sau media. 

O alta caracteristica valabila pentru cele trei tipuri de asociatii este aceea ca persoanele care fac parte din conducerea asociatiei: comitet executiv, presedinte, adminstrator sunt in cele mai multe cazuri persoane in varsta, iesite la pensie, ceea ce in unele cazuri constituie o problema la nivelul relatiilor din cadrul asociatiei de proprietari – diferenta de structura ocupationala dintre membrii asociatiei si ceilalti locatari poate duce la conflicte de interese, impartirea pe tabere, lipsa de incredere in cei care detin functiile din conducere, ingreunarea comunicarii si colaborarii dintre membrii asociatiei.

Concluzii
Concluziile s-au format pe marginea intrebarii principale a cercetarii care a urmarit determinarea acelor “factori incurajatori” care sa conduca la implicarea asociatiilor de proprietari intr-o operatiune de reabilitare complexa a unitatii de vecinatate in care se afla blocul respectiv.

Imaginea actuala a asociatiilor de proprietari, asa cum reiese din raspunsurile celor chestionati (atat cei din conducerea asociatiei, cat si locatarii) este a unei organizatii mai mult inchise fata de ceilalti actori urbani cu care ar putea colabora pentru buna desfasurare si indeplinire a atributiilor sale.

 Cele mai multe dintre aceste asociatii sunt de parere ca Guvernul trebuie sa ajute la imbunatatirea conditiilor de locuit prin sprijin financiar (sub forma de fonduri, subventii, sau imprumuturi pe termen lung si cu dobanzi mici), doar cateva cazuri isi doresc si un sprijin din partea Guvernului cum ar fi cel informational, facilitarea unor contracte cu firme care sa deruleze lucrari de reparatii si modernizare, asigurarea unei forte de munca pentru aceste lucrari sau asigurarea locurilor de parcare si renovarea fatadei blocului.

Cu toate ca sunt multe asociatii care isi doresc un sprijin financiar din partea administratiei publice centrale si locale, increderea in realizarea unor lucrari de reabilitare cu ajutor din partea statului (constand in o parte de 30% din suma necesara) este inca scazuta. In  acele unitati de locuit in care majoritatea locatarilor au venituri sub medie,sau in care sunt multi pensionari, familii nevioase, increderea in ajutorul financiar din partea statului lipseste.

Pe de alta parte, multi dintre locatarii unor blocuri in care veniturile sunt medii sau peste privesc pozitiv ajutorul financiar de 30% din partea Statului, care ar putea reprezenta suma cu care sa se poata plati avansul lucrarii, sau partea din suma care sa acopere necontributia restantierilor. Multi dinte respondenti cred ca acest ajutor ar determina o stimulare, o motivare a colaborarii dintre locatari pentru implicarea in lucrari de reabilitare.

Sunt si cazuri in exista incredere in eficienta ajutorului din partea Statului pentru reabilitarea partilor comune din bloc dar nu si pentru eficienta unui astfel de ajutor pentru implicarea intr-un program complex de reabilitare, deoarece chiar si cu ajutorul de 30%, costurile raman foarte mari.

 Principalul motiv de izolare fata de astfel de programe complexe si de colaborare cu ceialalti actori urbani in acest sens este in continuare reprezentat de veniturile mici ale majoritatii locatarilior din blocuri. Multe din cazurile studiate (unitatile de locuinte) se confrunta cu o imbatranire a populatiei, iar in cazurile in care numarul pensionarilor cu venituri scazute este predominant, acest fenomen duce la aparitia problemei financiare a asociatiilor de proprietari care sunt pesimiste in vederea unei posibile strangerii de sume de bani/ fonduri de la acesti locatari pentru implicarea in programe de reabilitare.

O alta concluzie este aceea ca Asociatiilor de proprietari, indiferent ca sunt din tipologia “buna”, “slaba”, sau “medie” le lipseste colaborarea cu organizatiile nonguvernamentale, care le-ar putea usura mult demersurile de implicare in anumite proiecete si demarare a unor lucrari oferindu-le sprijin informational, indrumari si cursuri pentru persoana care detine functia de administartor al asociatiei dar care nu are un atestat in acest domeniu.

Asociatiile sunt inca mult izolate si fata de celelalte anasmbluri de locuit din imediata vecinatate, fata de colaborarea cu acestea in vederea implicarii in actiuni de reabilitare a zonei, a comunitatii din care fac parte, ramanand inca niste organizatii individualiste, orientate mai mult spre problemele din interior.

Cei mai multi dintre locatarii blocurilor vad asociatia de proprietari ca trebuind sa se asigure curatenia, interioara a blocului, si a spatiului din jurul acestuia, inlocuirea instalatiior defecte, asiguararea linistii, a confortului termic, a achitarii la timp a facturilor catre furnizori, intretinerea in buna stare a spatiilor comune, renovarea fatadei, asigurarea apei calde, a caldurii si a locurilor de parcare.

Doar doi din cei peste o suta de respondenti a considerat ca printre atributiile asociatiei/ aspectele de care ar trebui sa se ocupe aceasta este si colaborarea cu alte asociatii din vecinatate.

O colaborare intre asociatiile de proprietari vecine/ din aceiasi comunitate de ansambluri de locuinte este dezirabila, insa posibilitatea unei astfel de cooperari tine si de profilul locatarilor din aceste unitati de locuinte: de cat de interesati sunt de imediata vecinatate, de ce se intampla in zona in care locuiesc, daca au sau nu sentimentul de apartenenta la aceea comunitate, daca sunt sau nu gospodari, daca sunt dispusi sa colaboreze cu vecinii pentru amenajarea spatiului din jurul blocului, daca sunt interesati de siguranta zonei si daca sunt dispusi sa aduca o contributie proprie in rezolvarea problemelor colectivitatii, sau daca sunt mai mult inlcinati spre interior/ sunt individualisti, nu relationeaza cu vecinii, nu sunt interesati de problemele colectivitatii. Colaborarea dintre asociatiile de proprietari vecine mai tine, pe langa profilul socio-economic al membrilor asociatiei, si de capacitatea manageriala a celor din conducere. Astfel o conducere a asociatiei de proprietari care poate rezolva eficient problemele blocului, care sunt bine informati si care sunt motivati de implicarea in programe de reabilitare vor fi mai dispusi sa coopereze cu alte asociatii din vecinatate, decat acele asociatii ale caror conduceri nu fac fata problemelor blocului, nu reusesc sa ajunga la un consens, le lipseste o buna organizare, profesionalismul si capacitatea de comunicare eficeinta.

Chiar si acele asociatii de proprietari care se incadreaza in profilul asociatiei “bune”, avand un grad bun de conlucacre a membrilor, o implicare activa in rezolvarea problemelor, participarea unanima la lucrarile de reparatii si modernizare, inca au un grad ridicat de izolare fata de ceilalti actori urbani: fata de administratia publica, fata de colaborarea cu proiectanti – profesionisti, fata de colaborarea cu organizatiile non-guvernamentale si cea cu media.

 Majoritatea relatiilor avute de asociatiile de proprietari cu administratia publica centrala cu privire la programul de reabilitare termica , se limiteaza la  detinerea unor informatii despre program din diverse surse mass-media (presa, TV, radio, internet), sedinte, primarie, existand un singur caz din asociatiile studiate care este inscrisa la acest program.

Astfel putem trage concluzia generala ca o asociatie de proprietari cu un profil bun sau mediu (chiar si o asociatie din tipologia “slaba”, care nu se decalara interesata de implicarea intr-un astfel de program din cauza costurilor prea mari pe care acesta  le necesita), care doreste sa aplice la un program de reabilitare complex, va trebui incurajata/ sprijinita in acest demers prin  existenta unor facilitati: fie instrumente finanicar-bancare – credite cu dobanda subvetionata, fie pachete legislative care sa faciliteze angajarea asociatiilor in procesele de reabilitare a imobilului pe care il detin.

Impresii generale din analiza chestionarelor.

Am observat o caracteristica comuna la cele mai multe din chestionarele analizate, mai bine zis o caracteristica comuna pt majoritatea celor chestionati, si anume atitudinea acestora fata de relatiile cu ceilalti actori urbani, atitudine de izolare asa cum reiese din  intrebarile pe aceasta tema, care cereau un raspuns argumentat si care au ramas ori fara raspuns, ori cu un raspuns afirmativ/ negativ dar fara motivatia acestei atitudini. Cum chestionarele n-au fost aplicate de o singura persoana, ci de mai multe si in zone diferite ale orasului, pot trage concluzia ca nu a fost o scapare a operatorului de interviu/ celui care a aplicat chestionarului ci o atitudine de izolare din partea celor chestionati. 
In chestionarele aplicate (indiferent de tipologia asociatiei care a reiesit din analiza) cele mai multe cazuri in care asociatia de proprietari raspundea afirmativ fata de implicarea in program de reabilitare aveau lipsa motivului pentru care s-ar implica in astfel de programme, iar un raspuns afirmativ dar neinsotit de o argumentatie nu poate spune in ce grad isi doresc acestia o implicare activa  Se intelege din aceasta omitere a motivelor un/ o  posibil dezinteres/ neincredere/ izolare fata de prevederile programului, dar mai ales fata de colaborarea cu administratia publica, sau alte organizatii.

Lipsa unor raspunsuri concrete, complete, motivate din partea celor chestionati, spune ceva despre atitudinea acestor asociatii de proprietari din care ei fac parte in relatiile cu alte organizatii din exterior, tocmai in acest context, in care chestionarele au fost concepute pt asociatiile de proprietari iar intrebarile care au cel mai des problema nonraspunsurilor sunt chiar acelea referitoare la colaborarea asociatiei cu ceilalti actori, aceasta fiiind si una din atributiile unei asociatii, de a se asigura de imbunatatirea conditiilor de locuit. 

Multi din cei intrebati in legatura cu relatia cu ceilalti actori/ implicarea in proiecte de reabilitare sunt neinformati. Un raspuns afirmativ la intrebari ca Aveti informatii despre programul guvernamental de reabilitare termica a blocurilor ? nu arata interesul real atat timp cat nu spun si sub ce modalitate au aflat aceste informatii., ci este mai mult un raspuns superficial, deci o tratare a unor astfel de situatii cu superficialitate. Totusi cei mai multi din cei care au raspuns si la aceasta intrebare au spus ca au aflat inforamtiile despre program din presa, tv, radio, si foarte putini au fost cei care au aflat detalii despre program de la primarie, din sedinte, ceea ce iarasi poate indica abordarile diferite ale celor din conducerea asociatiilor fata de programele de reabilitare. Ne putem gandi ca o persoana care a aflat astfel de informatii din presa este mai putin interesata de inscrierea in program sau/si  face parte dintr-o asociatie de proprietari mai izolata fata de ceilalti actori urbani, decat acea persoana care a aflat informatiile de la primarie, si care are deci o mai buna colaborare cu administratia publica centrala/ locala.  

Exista si cazurile celor care nu cred in implicarea asociatiei din care fac parte in astfel de programe; motivele sunt  lipsa de interes a rezidentilor fata de programe de reabilitare. Lipsa de interes, refuzul rezidentilor este urmarea situtaiei des intalnite a veniturilor sub medie, dar cred ca refuzul de implicare in programe e cu atat mai des intalnit cu cat cei cu venituri mici sunt si neinformati.

O atitudine negativa din partea rezidentilor/ membrilor asociatiei duce la o atitudine de acelasi tip si in cazul conducerii asociatiei, care prefera sa se izoleze in raport cu relatiile cu administratia publica locala/ centrala si cu alte organiziatii non-guvernamentale.

Acei rezidenti care au venituri mici, nu vad beneficiile implicarii intr-un program de reabilitare ( nu o privesc ca o investitie pe terman lung), ci vad numai partea de cheltuieli pe care o astfel de implicare ar reprezenta-o. Ei au dorinta confortului termic, a imbunatatirii conditiilor de locuit, dar neavand posibilitatea financiara de a contribui la aplicarea in programe de reabilitare ajung sa-si piarda increderea unei schimbari, daca aceasta nu este realizata de cei din afara asociatiei (primarie, guvern, alte asociatii). Se ajunge la un paradox care tine acest tip de asociatii pe loc. Mai concret exemplificata atitudinea membrilor asociatiilor de acest tip ar fi urmatoarea: « ne dorim imbunatatirea confortului termic, dar nu avem fonduri pt a ne implica in programe de reabilitare asa ca nu credem ca prevederile s-ar putea aplica asociatiei noastre. » rezulta de aici izolarea fata de institutiile de la care se asteapta in acelasi timp ajutorul.  

